paragraph_text: mini|desno|300px|Pogled na Lušticu (lijevo) i Prevlaku (desno, u daljini) iz Herceg-Novog Luštica je poluotok u Bokokotorskom zaljevu (Crna Gora). Smješten je na samom ulazu u zaljev, nasuprot poluotoku Prevlaka (Hrvatska).<ref> http://nona.net/features/map/placedetail.1440690/Lu%C5%A1tica/ Poluotok je dug 13 kilometara, a površina mu je 47 km<sup>2</sup>. Duljina obale, izuzetno razvedene, s mnogo malih draga i rtova, iznosi skoro 35 km. Najveći vrh je Obosnik (586 m). U povijesnim vrelima Luštica se spominje od trinaestog stoljeća, a o bogatoj prošlosti svjedoče brojni sakralni objekti. Poluotok je slabo naseljen, na što je sigurno utjecala i činjenica da su veliki kompleksi zemljišta bili u vlasništvu vojske. Nekih 400 stalnih stanovnika raspoređeno je u desetak ruralnih naselja (Rose, Zembelići, Mitrovići, Mrkovi, Mardari, Zabrđe, Klinci, Begovići, Radovanići, Krašići, Marovići, Eraci, Tići). Administrativno je podijeljen između općina Herceg Novi i Tivat. Na poluotoku se nalazi i lučica Kakrc.